open-index/open-wikipedia-markdown huggingface dataset:
Meri Mort

**Meri Mort** (s. 1981 Joensuu) on suomalainen tietokirjailija, kuvittaja, joogaopettaja ja luova yrittäjä. Hänen teoksensa ja tuotantonsa yhdistävät maagisia, luonnon mystiikkaa ja kehomielisielun kokemuksellisuutta korostavia teemoja. Hän on koulutukseltaan taidekasvattaja (TaM) sekä sertifioitu joogaopettaja ja kouluttaja (Yoga Elder, YTT). Mort on opiskellut joogaa myös kansainvälisesti ja on tunnettu erityisesti somatiikkaan ja luovuuteen painottuvasta opetustyylistään.

Mort on julkaissut useita kirjoja, kalentereita, voimakorttipakkoja ja visuaalisia teoksia, jotka ammentavat pohjoismaisesta luonnosta, myyttisistä tarinoista ja piirityöskentelystä. Hänen kirjallinen tuotantonsa sisältää kokemuksellisia tietokirjoja sekä teoksia, joissa yhdistyvät luonnonusko, nykynoituus ja henkinen kasvu. 

Mortin suurin yhtenäinen kuvitustyö on Mimmikoto-kirjasarja, sekä Mimmikoto -animaatioiden kuvittaminen Mimmit -lastenmusiikkiyhtyeelle.

## Teokset

### Kirjat
* *Lumoava nainen – Tunne villi voimasi* (Like Kustannus 2018)
* *Varjojen voima – Kortit, rituaalit ja myyttien naiset* (Like Kustannus 2021) 
* *Ihme sisälläni – Joogaa raskausaikaan* (Readme.fi 2020 Kirjoitettu yhdessä joogaopettaja Hanna-Mari Nieminen (Kuikka) kanssa.  
* *Lumoava tyttö* -tehtäväkirja (Otava 2022) 
* *Pohjoisen neulotut loitsut* (Moreeni 2023) Kirjoitettu yhdessä kirjailija Katinka Sarjanoja kanssa. Käännösteos: *Magical Knits from the North* 
* *Pohjolan lumo* (Cozy Publishing 2023) Käännösteos: *Nordic Magic* 
* *Minun magiani* (Like Kustannus 2025)

### Korttipakat

* *Eläinjoogakortit* (Omakustanne 2017)
* *Villi voima* -voimakorttipakka (Omakustanne 2020)
* *Pohjolan lumo* -voimakorttipakka (Omakustanne 2023) 
* *MAGIA* -voimakorttipakka (Like Kustannus 2025)

### Kirjakuvitukset

* *Tule hyvä kakku!* (Lastenkeskus 2012)
* *Pakkasherra ja kylmänhuokuja* (Lastenkeskus 2012)
* *Mimmit ja ketunpoikanen* (Lastenkeskus 2013)
* *Mimmit ja Luolan salaisuus* (Lastenkeskus 2013)
* *Mimmit ja veden väki* (Lastenkeskus 2014)
* *Mimmien lauluja* (Lastenkeskus 2015)

## Lähteet

# Meri Mort. Otava. Viitattu 18.12.2025
# Meri Mort. Like. Viitattu 18.12.2025 
# Hyväri, Hanna: Joogaohjaaja Meri Mort: Löydä villi voimasi! Voi hyvin. 29.5.2018. Viitattu 18.12.2025
# Suokko, Sanna: Kun Meri luopui parikymppisenä ehkäisypillereistä, hänelle avautui uusi maailma: ”Tuntui kuin sumuharso olisi vedetty silmiltä” Voi hyvin. 15.7.2025. Viitattu 18.12.2025
# Martikainen, Linda: Joogaohjaaja ja kuvittaja Meri Mort hoitaa terveyttään kuun ja kuukautiskiertonsa mukaan: ”Ovulaation ja täysikuun aikaan olen täynnä luomisvoimaa!” Seura. 15.3.2019. Viitattu 18.12.2025
# Ranta, Linda: Henkilö: Meri Mort on kulttuurin monialaisnainen Heili 11.5.2022. Viitattu 18.12.2025
# Peltonen, Leeni: Kuun kiertoa tarkasti aistiva Meri Mort löysi itsestään uudenlaisen naiseuden tavattuaan puolisonsa: ”Seksikäs mies ottaa naisen vastaan kokonaisuutena” Anna 4.8.2018. Viitattu 18.12.2025

## Aiheesta muualla
* Meri Mortin kotisivut 
* Meri Mortin Instagram
Østfoldin korkeakoulu

**Østfoldin korkeakoulu** on Haldenissa Østfoldin läänissä Norjassa sijaitseva valtiollinen korkeakoulu. Sillä on kampus myös Fredrikstadissa. Østfoldin korkeakoulu perustettiin vuonna 1994 ja siellä oli vuonna 2024 kirjoilla noin 7&nbsp;500 opiskelijaa.
## Tiedekunnat
* Terveys ja hyvinvointi
* Tietotekniikka, insinöörikoulutus ja talous
* Opettajakoulutus ja kielet
## Lähteet

## Aiheesta muualla
Afrodisias (Traakia)

**Afrodisias** (, ) oli antiikin aikainen kaupunki Traakian Khersonesoksella nykyisen Turkin alueella. Se sijoitetaan noin 2,5 kilometriä kaakkoon nykyisestä Çanakkalen maakunnan Koruköyn kylästä.

Afrodisiaan kaupunki sijaitsi Traakian Khersonesoksen eli nykyisen Gallipolin niemimaan kannaksen suulla. Sen on usein katsottu olevan sama paikka kuin Plinius vanhemman mainitsema **Flaviopolis** (*Colonia Flaviopolis*), joka oli roomalainen *[[colonia]]* eli sotilassiirtokunta.

## Lähteet
John Svanström

**John Fredrik Svanström** (12. kesäkuuta 1888 Nauvo – 1. huhtikuuta 1971) oli suomalainen yleisurheilija lajinaan kymmenottelu. Nauvolaisena hän edusti aikakauden Turunmaan suurinta ruotsinkielistä urheiluseuraa Åbo IFK:ta.

John Svanström nousi suomalaisurheilun kärkinimiin voittaessaan vuoden 1913 SM-kisojen kymmenottelun. Seuraavana vuonna Mälmössä käytiin suomalaisittain kesän merkittävin urheilutapahtuma, ns. Balttilaiset kisat. Niissä Svanström otti voiton ennen Saksan Karl Haltia ja maanmies Waldemar Wickholmia. Saksan Halt julistettiin ensin kisan voittajaksi, mutta tarkistuslaskennassa Svanströmin pisteet nousivat kahdeksalla, joka merkitsi kisan voittoa. Valitettavasti juuri käynnistynyt ensimmäinen maailmansota vaikeutti tulosten virallista korjusta ja voittopalkinnon palauttamista ja antamista Svanströmille. Svanström teki kisassa uuden Suomen ennätyksen rikkoen Wickholmin kesäkuussa 1914 tekemän aiemman Suomen ennätyksen. Ennätyssarja oli 11,7–622–11,66–160–53,5–16,8–38,07-330–44,32–4.37,8, josta kertyi 7&nbsp;534,7 pistettä. Wickholm otti Suomen ennätyksen uudelleen nimiinsä vielä seuraavana vuonna.

Svanströmin ura päättyi vuoteen 1914. Käynnistynyt maailmansota esti vuoden 1916 olympialaisten järjestämisen Berliinissä, joissa Svanström olisi saattanut olla mukana. Nyt hän jatkoi toimintaansa maanviljelijänä Nauvon saaristossa. Nauvosta tuli pian Svanströmin uran lopettamisen jälkeen uusi kymmenottelija Sergei Andersson, joka otti vuonna 1916 kymmenottelun Suomen mestaruuden.

## Lähteet
Alopekonnesos

**Alopekonnesos** (, ) oli antiikin aikainen kaupunki ja kaupunkivaltio (*polis*) Traakian Khersonesoksella nykyisen Turkin alueella. Se sijaitsi nykyisellä Suvlanlahdella.

## Maantiede

Alopekonnesoksen kaupunki sijaitsi samannimisellä saarella Traakian Khersonesoksen eli nykyisen Gallipolin niemimaan länsirannikon edustalla lähellä Melaksenlahden (nyk. Saroksenlahti) eteläpäätä ja vastapäätä Imbrosta. Nykyisin saarta ei ole enää olemassa, vaan kaupungin paikka on nykyisellä Küçuk Kemiklin niemellä. Niemen kärjessä on lahti, joka tunnetaan nykyisin Suvlanlahtena. Sen kohdalla on nykyinen Tuz-suolajärvi (Tuz Gölü); kaupunki sijoitetaan järven pohjoispuolelle lahden pohjoisosaan.

Samalla rannikolla Alopekonnesoksesta koilliseen sijaitsivat Drabos ja Paion ja etelään Limnai ja Elaius. Pseudo-Skymnos kuitenkin sijoittaa Alopekonnesoksen Limnain ja Elaiuksen väliin ja Pseudo-Skylaks Paionin ja Araploksen, joka on mahdollisesti sama kuin Drabos, väliin. Alopekonnesoksen kaupunkivaltion hallussa olleen alueen kooksi on arvioitu noin 25–100 tai ainakin alle 200 neliökilometriä.

## Historia

Alopekonnesos oli alun perin aiolilainen siirtokunta, ja uskottiin, että se oli saanut nimensä, suomeksi ”Kettusaari”, siitä, että oraakkeli oli neuvonut asuttajat perustamaan siirtokunnan sinne, missä he ensimmäisenä kohtaisivat ketun () poikasineen. Kaupungin kansalaisesta käytettiin etnonyymiä *Alōpekonnēsios* ().

Kaupungin perustaminen ajoitetaan aikaan ennen Ateenan siirtokuntatoimintaa Khersonesoksella. Alopekonnesoslaiset perustivat Ainoksen omaksi suurtokunnakseen. Kun ateenalainen Miltiades vanhempi toimi Khersonesoksen tyrannina 500-luvun eaa. jälkimmäisellä puoliskolla, myös Alopekonnesos todennäköisesti kuului hänen alaisuuteensa.

Klassisella kaudella 400-luvulla eaa. Alopekonnesos kuului Ateenan johtamaan Deloksen meriliittoon, ja se esiintyy liiton verotusluetteloissa useita kertoja vuosina 452/451–429/428 eaa. Peloponnesolaissodan aikana kaupunki toimi oletettavasti laivastotukikohtana Hellespontoksella toimineelle laivastolle.

Alopekonnesos löi omaa pronssirahaa noin vuosina 400–200 eaa. 300-luvulla eaa. kaupungista oli tullut merirosvojen tukikohta. Ainakin vuonna 369/359 eaa. Alopekonnesos oli traakialaisen Odrysian kuningaskunnan hallussa, ja ateenalaiset piirittivät sitä. Vuonna 357 eaa. solmitulla sopimuksella Alopekonnesos oli liitossa Ateenan kanssa ja sen suojeluksessa Makedoniaa vastaan.

Kaupungin paikka löytyi, kun Australian ja Uuden-Seelannin armeijakunnan (ANZAC) sotilaat rantautuivat paikalle  Gallipolin taistelun aikaan ensimmäisessä maailmansodassa vuonna 1915 ja kaivoivat paikalle linnoitteita. Samalla tavalla löytyi myös Elaiuksen kaupunki.

## Rakennukset ja löydökset

Antiikin aikaisten piirityskuvausten perusteella Alopekonnesoksen kaupunki on ilmeisesti ollut ympäröity muurein. Kaupungin paikalta on löydetty muun muassa piirtokirjoituksia, rahoja ja muita esineitä. Piirtokirjoituksissa esiintyy kaupungin nimi, mikä on vahvistanut sen paikan.

## Lähteet
Deris (kaupunki)

**Deris** () oli antiikin aikainen kaupunki ja kaupunkivaltio (*polis*) Traakian Khersonesoksella nykyisen Turkin alueella. Se sijaitsi lähellä nykyistä Çanakkalen maakunnan Kocaçeşmen kylää.

## Maantiede

Deriin kaupunki sijaitsi aivan Traakian Khersonesoksen juuressa Melaksenlahden (nyk. Saroksenlahti) rannalla. Se oli rakennettu Melas- ja Kobrys-jokien välille. Samalla rannikolla kaupungista kaakkoon sijaitsivat Kypasis ja Kobrys.

## Historia

Deriin historiasta ei tiedetä juuri mitään. Sitä pidetään samana paikkana kuin Stefanos Byzantionlaisen mainitsema *Deire* (), joka kuului klassisella kaudella 400-luvulla eaa. Ateenan johtamaan Deloksen meriliittoon. Kaupungin kansalaisesta käytettiin oletettavasti etnonyymiä *Deraios* ().

## Lähteet
Gustaf Einar Du Rietz

**Gustaf Einar Du Rietz** (25. huhtikuuta 1895 Bromma – 7. maaliskuuta 1967 Tukholma) oli ruotsalainen kasvitieteilijä, joka erikoistui kasviekologiaan. Hän teki tutkimusmatkoja useille mantereille. Du Rietz toimi professorina Uppsalan yliopistossa vuosina 1934–1962.
## Tieteellisiä julkaisuja
* *Zur methodologischen Grundlage der modernen Pflanzensoziologie* (1921)
* *Vegetationsforschung auf soziationsanalytischer Grundlage* (1930)
* *Handbuch der biologischen Arbeitsmethode* (1930)
## Lähteet

## Aiheesta muualla
Flaviopolis

**Flaviopolis** (lat.; , tai ) voi viitata seuraaviin antiikin aikaisiin kaupunkeihin:

* Flaviopolis, kaupunki Kilikiassa
* Afrodisias, mahdollisesti sama kuin Flaviopolis, kaupunki Traakian Khersonesoksella
* Krateia eli Flaviopolis, kaupunki Bithyniassa
* Kyrene eli Flaviopolis Cyrene, kaupunki Kyrenaikassa
* Lora eli Flaviopolis, kaupunki Lyydiassa
* Temenothyrai eli Flaviopolis, kaupunki Fryygiassa
Elaios

**Elaios** (; ) tai **Elaius** ( tai *Elaious*; ) voi viitata seuraaviin antiikin aikaisiin paikkoihin:

* Elaios, kaupunki Aitoliassa
* Elaios, kaupunki Bithyniassa

* Elaius, Attikan demos
* Elaius, kaupunki Argoliissa
* Elaius, kaupunki Traakian Khersonesoksella
Khersonesos (Traakia)

**Khersonesos** (, ; ) eli **Agora** () oli antiikin aikainen kaupunki ja kaupunkivaltio (*polis*) Traakian Khersonesoksella nykyisen Turkin alueella. Se sijaitsi lähellä nykyistä Çanakkalen maakunnan Bolayıria.

## Maantiede

Khersonesoksen eli Agoran kaupunki sijaitsi Traakian Khersonesoksen niemimaan eli nykyisen Gallipolin niemimaan kannaksen kapeimmassa kohdassa suunnilleen puolivälissä niemimaan itä- ja länsirantoja, toisin sanoen pohjoisenpuoleisen Kardian ja etelänpuoleisen Paktyen välissä. Näin se oli aivan niemimaan kreikkalaisten siirtokuntien alueen pohjoisrajalla. Khersonesoksen kaupunkivaltion hallussa olleen alueen kooksi on arvioitu noin 100–200 neliökilometriä.

## Historia

Khersonesoksen perustivat todennäköisesti ateenalaiset siirtokuntalaiset Miltiades vanhamman johdolla. Se toimi oletettavasti hänen niemimaalle perustamansa tyrannian pääkaupunkina. Toinen nimi *Agora* kertoo sen toimineen kauppapaikkana. Miltiadesta kunnioitettiin myöhemmin kaupungin perustajana, ja hänen kunniakseen suoritettiin uhreja ja vietettiin urheilukisoja.

Tyrannian keskuksena 500–400-luvuilla eaa. toimiessaan Khersonesos löi omaa rahaa. Kserkseen joukot kulkivat kaupungin läpi hyökätessään Kreikkaan vuonna 480 eaa. Klassisella kaudella 400-luvulla eaa. Khersonesos kuului Ateenan johtamaan Deloksen meriliittoon, ja se esiintyy liiton verotusluetteloissa useita kertoja vuosina 454/453–418/417 eaa.

Kaupunki sai lisää siirtokuntalaisia Perikleen aikana 400-luvulla eaa. ja Derkylidaan, Khareen ja Diopeitheen aikana 300-luvulla eaa. Kaupungin kansalaisesta käytettiin etnonyymejä *Kherronēsioi* () ja *Kherronesītai* (), mutta näiden etnonyymien käyttöä ei voi erottaa siitä, milloin viitataan Traakian khersonesoslaisiin eli koko niemimaan asukkaisiin yleisesti. Kaupunki löi omaa hopea- ja pronssirahaa jälleen noin vuodesta 350 eaa. lähtien.

Joskus Khersonesoksen kaupunki on yhdistetty myöhempään Lysimakheiaan, mutta se sijoitetaan yleensä rannikolle aiemman Kardian paikalle.

## Rakennukset ja löydökset

Kaupunkia ei tunneta arkeologisesti. Herodotoksen mainitsema prytaneion sijaitsi oletettavasti Khersonesoksessa. Kaupungin kohdalta tai läheltä kulki niemimaan poikki rakennettu puolustusmuuri.

## Lähteet
Thwaitesin jäätikkö

**Thwaitesin jäätikkö** () on Etelämantereella sijaitseva dynaaminen jäätikkö. Se on ilmastonmuutostutkimuksen kiinnostuksen kohteena, koska jäätikön sulaminen on nopeutunut ja epävakaus kasvanut viime vuosikymmeninä. Jäätikön sulamisella on suora yhteys maailmanlaajuiseen merenpinnan nousuun. Jäätikön epävakautta korostaneet tutkijat ovat käyttäneet jäätiköstä myös nimitystä **Tuomiopäivän jäätikkö** () sen mahdollisesti nopeasti merenpintaa nostavan vaikutuksen johdosta.

Thwaitesin jäätikkö sijaitsee Läntisen Etelämantereen Amundseninmeren rannikolla. Jäätikön pinta-ala on 192&nbsp;000 neliökilometriä (mikä vastaa laajuudeltaan lähes 57 %:ia Suomen maapinta-alasta 338&nbsp;440 km²). Jääkerros on paikoin lähes neljä kilometriä paksu. Keskimääräinen paksuus on 1&nbsp;000–1&nbsp;500 m, ja tilavuus on 483&nbsp;000 km³. Se ulottuu paikoin yli kilometrin syvyyteen merenpinnan alapuolelle. Suuri osa jäätikön pohjasta lepää merenpinnan alapuolla. Tämä tekee siitä herkän meriveden jäätymispistettä (noin -2&nbsp;°C) lämpimämmän meriveden vaikutuksille.

Jäätikkö on nimetty yhdysvaltalaisen geologin Fredrik Thwaitesin (1883–1961) mukaan 1960-luvulla Etelämantereen nimistötyön osana. Varhaisissa kartoissa jäätikkö oli nimettömänä, mutta 1900-luvun puolivälin ilmakuvaukset ja myöhemmät satelliittihavainnot mahdollistivat sen rajauksen ja nimen vakiinnuttamisen. 

Satelliittimittaukset osoittavat, että Thwaitesin jäätikön massahäviö on kiihtynyt 1990-luvulta lähtien. Jäätikön merenpohjalinja on samalla vetäytynyt noin 14 kilometriä. Jäätikön vetäytyminen voi vaikuttaa laajemmin Länsi-Antarktiksen jääpeitteeseen, sillä Thwaites toimii salpaavana porttina useille Länsi-Antarktiksen sisäosien jäämassoille. Globaalin merenpinnan nousun mallinnuksissa on arvioitu, että pitkällä aikavälillä Thwaitesin jäätikön romahdus voi johtaa noin 1,0 metrin suuruiseen merenpinnan nousuun. Tästä 0,6 metriä olisi Thwaitesin jäätikön itsensä, ja 0,4 metriä sen nyt salpaamien jäätiköiden sulamisesta tai romahtamisesta johtuvaa.

Thwaitesin jäätikön epävakauden taustalla on merijään sulamispistettä lämpimämmän Circumpolar Deep Water -syvänmeren veden tunkeutuminen jäätikön alle, missä se sulattaa jäämassaa alapuolelta. Vuorovedet kuljettavat tätä vettä syvälle jäätikön rakenteisiin. Jään alla kulkevat kanavat ja sulamisveden käytävät heikentävät jäälauttaa, joka toimii tukirakenteena sisämaan jäälle. 

Iceye-satelliittikonstellaation SAR-interferometria-aineistoa käyttäen tehdyt havainnot vuodelta 2023 ...

## Lähteet

## Aiheesta muualla

* Antarctic subglacial lakes threaten ice sheet stability (video, 3min 2s, 3.4.2025)  (esa.int)
Georg af Klercker

**Ernst Georg af Klecker** (15. joulukuuta 1877 Kristianstad – 13. marraskuuta 1951 Malmö) oli ruotsalainen näyttelijä ja elokuvaohjaaja. Hän oli ruotsalaisen mykkäelokuvan keskeisimpiä tekijöitä Victor Sjöströmin ja Mauritz Stillerin ohella. Af Klercker ohjasi noin kolmekymmentä elokuvaa vuosina 1915–1917, minkä jälkeen hän vetäytyi mahdollisesti loppuunpalamisen vuoksi julkisuudesta.
## Lähteet

## Aiheesta muualla
Gunnar Hägglöf

**Gunnar Hägglöf** (1904–1994) oli ruotsalainen poliitikko ja diplomaatti. Hän toimi salkuttomana ministerinä vuonna 1939, erikoislähettiläänä Haagissa 1944–1946, Moskovassa 1946–1947 ja YK:ssa 1947–1948 sekä suurlähettiläänä Lontoossa 1948–1967 ja Pariisissa 1967–1971. Toisen maailmansodan aikana hän johti menetyksekkäästi Ruotsin kauppaneuvotteluja Saksan, Ison-Britannian ja Yhdysvaltojen kanssa.
## Lähteet

## Aiheesta muualla
Reistad

**Reistad** on seuraavien norjalaisten henkilöiden sukunimi:

* Henny Reistad (s. 1999), käsipalloilija
* Ole Reistad (1898–1949), lentoupseeri ja urheilija
Musiikkivuosi 2026

**Musiikkivuosi 2026** käsittelee vuoden 2026 tärkeitä musiikkitapahtumia, uutisia ja julkistuksia.

## Tapahtumia
* 7. maaliskuuta – Emma-gaala 2026

; Tulevia tapahtumia
* 8. elokuuta – Eppu Normaali pitää päätöskonsertin Tampereen Ratinan stadionilla
* 8. joulukuuta – Jean Sibeliuksen päivä

## Julkaisuja
* Crystal Lake: *[[The Weight Of Sound]]*
* Megadeth: *[[Megadeth (albumi)|Megadeth]]* (23. tammikuuta)
* For My Pain...: *[[Buried Blue]]*
* Lovebites: *[[Outstanding Power]]*
* Stam1na: *[[Apnea]]* (20. helmikuuta)
* Lost Society: *[[Hell Is a State of Mind]]*

; Tulevia julkaisuja
* Evergrey: *[[Architects Of A New Weave]]*
* Dimmu Borgir: *[[Grand Serpent Rising]]*

## Kilpailuja
* Uuden Musiikin Kilpailu 2026
* Eesti Laul 2026
* Melodifestivalen 2026

; Tulevia kilpailuja
* Eurovision laulukilpailu 2026

## Lähteet
Henny Reistad

**Henny Ella Reistad** (s. 9. helmikuuta 1999 Oslo) on norjalainen käsipalloilija ja Norjan maajoukkueen kapteeni. Reistad on voittanut muun muassa kolme Euroopan mestaruutta, kaksi maailmanmestaruutta ja olympiakullan.
## Lähteet

## Aiheesta muualla
Truls Möregårdh

**Truls Möregårdh** (s. 16. helmikuuta 2002 Hovmantorp) on ruotsalainen pöytätennispelaaja, joka voitti olympiahopeaa kaksin- ja joukkuepelissä Pariisin kesäolympialaisissa vuonna 2024. Hän on voittanut myös muun muassa Euroopan mestaruuden joukkuepelissä sekä useita muita EM- ja MM-mitaleja. Seuratasolla hän edustaa Eslöviä. Möregårdhin tunnusmerkki on kahdeksankulmainen maila.
## Lähteet

## Aiheesta muualla

* Sveriges Olympiska Kommitté
Erdélyi

**Erdélyi** tai **Erdelyi** on muun muassa seuraavien henkilöiden sukunimi:

* Andrea Erdélyi (s. 1966), saksalainen erityispedagogi ja yliopisto-opettaja
* György Erdélyi (1947–2013), unkarilainen keihäänheittäjä
* Ildikó Erdélyi (o.s. Szabó, s. 1955), unkarilainen yleisurheilija
* János Erdélyi (1814–1868) unkarilainen runoilija, prosaisti ja kriitikko
* Jonathan Erdelyi (s. 1981), yhdysvaltalainen kilpapyöräilijä
* Michael von Erdelyi (1782–1837), itävaltalainen eläinlääkäri ja yliopisto-opettaja
* Tommy Ramone, oikea nimi Thomas Erdelyi, alk. Tamás Erdélyi, (1949–2014), yhdysvaltalainen muusikko

## Katso myös
* Unkarinajokoira, unk. erdélyi kopó, unkarilainen koirarotu
Capitaine Mehl (1912)

**Capitaine Mehl** oli Ranskan laivaston vuonna 1912 vesillelaskettu Bouclier-luokan hävittäjä.

## Valmistus
Alus tilattiin 16. helmikuuta 1910 Nantesista Ateliers et Chantiers de la Loirelta, missä köli laskettiin 1910. Alus laskettiin vesille 20. huhtikuuta 1912. Alus lähti 22. kesäkuuta 1913 Nantesista Lorientiin, kun se oli otettu palvelukseen 14. kesäkuuta 1913 koeajoja varten. Alus otettiin varsinaiseen palvelukseen 5. marraskuuta 1913.

## Palvelus
Alus liitettiin marraskuussa 1913 hävittäjien ja sukellusveneiden lippulaivaksi 2e Escadre Légèreen. Ensimmäisen maailmansodan se oli Kanaalin alueella.Alus poistettiin alusluettelosta 10. heinäkuuta 1926.

## Lähteet
*
*

### Viitteet
Jukka Vesalainen

**Jukka Erik Vesalainen** (s. 3. tammikuuta 1958 Vaasa) on suomalainen kauppatieteilijä ja johtamisen ja organisaatioiden emeritusprofessori.

Vesalainen tuli ylioppilaaksi Vaasan lyseosta 1977 ja valmistui Vaasan yliopistosta ekonomiksi 1984 ja kauppatieteen lisensiaatiksi 1991 ja väitteli siellä kauppatieteen tohtoriksi 1995. 

Vesalainen hoiti Vaasan yliopistossa hallinnon organisaation va. lehtorin, yliassistentin ja professorin tehtäviä useita eri jaksoja 1985–1990 ja oli hallinnon ja organisaation assistentti 1988–1991, yliassistentti 1991–1998, vs. professori 1991, vs. apulaisprofessori 1994–1995 ja ma. professori 1995–1998. Liiketaloustieteen, erityisesti johtamisen ja organisaation, apulaisprofessori Vesalainen oli 1998–2000 ja professori 2000–2022. Vesalainen on toiminut myös yritysjohtajana ja Vaasan yliopistossa dekaanina ja vararehtorina. 

## Lähteet
Dehorter (1912)

**Dehorter** oli Ranskan laivaston vuonna 1912 vesillelaskettu Bouclier-luokan hävittäjä.

## Valmistus
Alus tilattiin 16. helmikuuta 1910 Rouenista Ateliers et Chantiers de St. Nazaire-Penhoëtilta, missä köli laskettiin 28. marraskuuta 1910. Alus laskettiin vesille 18. huhtikuuta 1912. Alus lähti 18. syyskuuta 1912 telakalta ja otettiin palvelukseen 20. syyskuuta koeajoja varten. Alus otettiin varsinaiseen palvelukseen maaliskuussa 1913.

## Palvelus
Alus liitettiin 1. lokakuuta 1913 1re Armée navalen 1. hävittäjälaivueeseen, mistä se siirrettiin 1. tammikuuta 1914 vasta perustettuun 6. hävittäjälaivueeseen. Alus siirrettiin 10. kesäkuuta Välimeren sukellusveneiden laivueenjohtajaksi, missä tehtävässä se oli ensimmäisen maailmansodan. Alus osallistui 1. joulukuuta 1916 Ateenan maihinnousuun ja Adrianmeren operaatioihin 22. joulukuuta 1916. Alus poistettiin palveluksesta 1926, minkä jälkeen se oli 1926–1928 Brestissä partioaluksena sekä myytävänä. Alus poistettiin alusluettelosta 15. helmikuuta 1933. Marraskuussa 1933 kaupallinen hinaaja *Doctor Roux* hinasi aluksen romutettavaksi Brestistä Nantesiin, kun rahtilaiva *Jamaique* törmäsi hävittäjään Loiren suulla. Hävittäjä upposi.

## Lähteet
*
*

### Viitteet
Sentimental Value

**Sentimental Value** (*Affeksjonsverdi*) on Joachim Trierin ohjaama draamaelokuva vuodelta 2025. Sen pääosissa ovat Renate Reinsve, Stellan Skarsgård, Inga Ibsdotter Lilleaas ja Elle Fanning. Elokuvassa sisarukset, Nora ja Agnes, tapaavat pitkästä aikaa isänsä, elokuvaohjaaja Gustavin, joka tarjoaa Noralle pääosaa uudesta elokuvastaan. Kun Nora kieltäytyy roolista, Gustav antaa sen nuorelle Hollywood-näyttelijälle.

*Sentimental Value* sai ensi-iltansa 21. toukokuuta 2025 Cannesin elokuvajuhlilla, missä se voitti juhlien toiseksi arvostetuimman palkinnon, Grand Prix’n. Oscar-gaalassa 2026 se voitti parhaan kansainvälisen elokuvan palkinnon,  ja sai yhteensä yhdeksän ehdokkuutta muun muassa parhaasta elokuvasta, ohjauksesta, alkuperäiskäsikirjoituksesta, naispääosasta (Reinsve), kaksi naissivuosasta (Fanning ja Lilleaas) ja miessivuosasta (Skarsgård).

## Näyttelijät

## Lähteet

## Aiheesta muualla
* 
*
Dominican parlamentti

**Dominican parlamentti** () on Dominican yksikamarinen lainsäädäntöelin. Sen 30 edustajasta 21 valitaan vaaleilla vähintään viiden vuoden välein ja loput yhdeksän edustajaa, joita kutsutaan senaattoreiksi, nimetään pääministerin (5) ja oppositiojohtajan (4) ehdotuksesta. Lisäksi puhemies ja oikeuskansleri ovat edustajia virkansa puolesta.

## Vaalijärjestelmä
Vaaleissa on käytössä enemmistövaalitapa, jossa kustakin vaalipiiristä valitaan yksi edustaja. Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.
### Vaalit 2022
Viimeisimmät vaalit järjestettiin kaksi vuotta etuajassa joulukuussa 2022. Oppositio boikotoi niitä laajasti, sillä hallitus ei ollut tehnyt lainsäädäntöön vaalivilppiä ehkäiseviä muutoksia, joita Amerikan valtioiden järjestö, Caricom, Kansainyhteisö ja Karibian tuomioistuin CCJ olivat suositelleet. Hallituspuolue Dominican työväenpuolue (DLP) sai 19 paikkaa, ja kaksi paikkaa meni sitoutumattomille ehdokkaille.

## Työskentely
Dominican parlamentissa on neljä pysyvää valiokuntaa.

Hallituksen tulee nauttia parlamentin luottamusta.

## Lähteet

## Aiheesta muualla
* Parlamentin verkkosivut
Maria Vadia

**Maria Vadia** on kuubalaissyntyinen yhdysvaltalainen katolilainen karismaatikko ja maallikkoevankelista.

Hän syntyi Havannassa ja pakeni perheensä kanssa kymmenvuotiaana Yhdysvaltoihin Miamiin pakoon maansa kommunistihallintoa. Kertomansa mukaan hän koki Pyhän Hengen kasteen vuonna 1987 ja omisti elämänsä evankeliumin julistamiseen. Vadia on aktiivinen katolisessa karismaattisessa uudistuksessa Miamin arkkihiippakunnassa. Hän on katolilaisille naisille tarkoitetun Magnificat-järjestön Miamin paikallisjaoston koordinaattori ja perustaja. Hän on myös vuosittaisen Days of Glory -konferenssin, ihmiskaupan uhreille tarkoitetun Miamin Glory Housen ja evankeliontiin keskittyvän The Glory of God Foundationin perustaja. Vadia on matkustanut puhumassa muun muassa Amerikassa, Kuubassa, Trinidadissa & Tobagossa, Barbadoksella, Jamaikassa, Meksikossa, Maltalla, Ghanassa, Nicaraguassa, Ugandassa, Indonesiassa, Kanadassa, Intiassa, Tansaniassa, Zimbabwessa, Uudessa Seelannissa, Puolassa ja Italiassa. Hän on kirjoittanut useita kirjoja.

## Lähteet

## Aiheesta muualla
*The Glory of God Foundation
Uhanalainen metafora

**Uhanalaiseksi metaforaksi** kutsutaan sellaista metaforaa, joka on poistumassa käytöstä uhanalaisen kielen mukana. Uhanalainen metafora voi toisaalta kadota kielestä jo ennen kuin itse kieli kuolee, koska kielen harvat puhujat eivät enää käytä sitä. 

Uhanalaisten metaforien avulla voidaan oppia erilaisia uhanalaisten kielten puhujien kulttuuriin liittyviä asioita. Ne voivat esimerkiksi kertoa siitä, minkälaisessa ympäristössä kielen puhujat ovat eläneet ja minkälaisia tapoja heillä on ollut.

Uhanalaisen metaforan käsite on esitelty Anna Idströmin ja Elisabeth Piiraisen (2012) toimittamassa teoksessa *Endangered metaphors*.

## Lähteet
Kielielämäkerta

**Kielielämäkerralla** tai **kielellisellä elämäkerralla** tarkoitetaan ihmisen kieli-identiteetin rakentumista ja muutoksia pitkällä aikavälillä. Se kuvaa yksilön elämää kielenkäytön, kielitaidon ja kielellisen identiteetin näkökulmasta. 

Yksilön elämään kuuluu erilaisia kielellisiä käännekohtia, jotka vaikuttavat kielellisen identiteetin rakentumiseen. Tällaisia käännekohtia voivat olla mm. ensimmäinen työ, vanhemmuus tai ulkomaille muutto. Kielielämäkerta pyrkii muodostamaan kronologisen kokonaiskuvan siitä, minkälaisia kielellisiä kokemuksia ja käännekohtia yksilön elämään kuuluu.

## Lähteet
Amiral Tréhouart (1893)

**Amiral Tréhouart** oli Ranskan laivaston vuonna 1893 vesillelaskettu Bouvines-luokan rannikkopanssarilaiva.

## Valmistus

Alus tilattiin 6. heinäkuuta 1889 Lorientin laivastontelakalta, missä köli laskettiin 29. lokakuuta 1889. Alus laskettiin vesille 16. toukokuuta 1893 nimellä *Tréhouart* (nimi vaihdettu 2. huhtikuuta 1895) ja otettiin palvelukseen 1. elokuuta 1895 koeajoihin. Alus otettiin varsinaiseen palvelukseen 16. kesäkuuta 1896.

## Palvelus
Alus liitettiin 29. kesäkuuta 1896 Escadre du Nordiin. Aluksen tukikohtana oli vuodesta 1901 vuorotellen Cherbourg ja Brest, kunnes se lähti 13. lokakuuta Cherbourgista Touloniin. Alus saapui 28. lokakuuta Touloniin, missä sille asetettiin 20. huhtikuuta 1910 erityismiehistö. Aluksen tehtävänä oli tukea torpedosukellusveneistä koostuvaa 1. laivuetta Välimerellä. Se siirrettiin reserviin 1. toukokuuta 1912.

Alus vapautui 26. helmikuuta 1914 reservitehtävistä ja sijoitettiin viestiliikennekoululaivaksi, missä tehtävässä *Henri V* korvasi 10. syyskuuta 1919 aluksen. Se poistettin alusluettelosta 21. kesäkuuta 1920. Alus oli maalilaivana, kunnes Itävalta-Unkarin laivastolta sotakorvauksena saatu *SMS Prinz Eugen* korvasi 15. marraskuuta 1920 aluksen. Alus myytiin 11. toukokuuta 1921 Toulonissa M. Saglialle.

## Lähteet
*
*

### Viitteet
Isosedän pakomatka

**Isosedän pakomatka – Onni Saarelaisen päiväkirja 1931–1939** on Rauno Hietasen kirjoittama ja kustannusyhtiö Sanatakomon vuonna 2025 julkaisema kovakantinen kirja. Kirja on teini-ikäisen pojan omakätinen kuvaus 1930-luvun Suomesta ja evakkomatkasta, kun talvisota alkaa.

Onni Saarelainen asuu 1930-luvun Pohjois-Karjalan Ilomantsissa, lähellä Neuvostoliiton rajaa. Kirjailijan urasta haaveileva Onni osallistuu kirjoituskilpailuihin ja kirjaa ylös teiniajan tapahtumia ruutuvihkoonsa: arkea, kouluoloja, sodan uhkaa. Hän käy armeijan kutsunnoissa, mutta raajarikkona ei sovellu armeijaan. Kun talvisota alkaa loppuvuonna 1939, Onni perheineen lähtee pakkasyöhön pakomatkalle.

Isosedän pakomatkan on kirjoittanut ja koonnut toimittaja Rauno Hietanen, jonka isosetä Onni Saarelainen on kirjan päähenkilö. Tärkein osa teoksesta muodostuu Onni Saarelaisen itsensä 1930-luvulla kirjoittamasta päiväkirjasta.

## Lähteet
Taide- ja kulttuurivirasto

**Taide- ja kulttuurivirasto** on vuoden 2026 alusta toimintansa aloittanut Suomen opetus- ja kulttuuriministeriön alainen virasto, jossa yhdistyivät Kansallinen audiovisuaalinen instituutti ja Taiteen edistämiskeskus. Uusi virasto jatkaa KAVIn ja Taiken aiempia tehtäviä. Valtioneuvosto nimitti marraskuussa 2025 viisivuotiskaudeksi Taide- ja kulttuuriviraston pääjohtajaksi Emilie Gardbergin.

## Lähteet
Yaucon kansallinen kahvifestivaali

**Yaucon kansallinen kahvifestivaali** () on vuosittainen Yaucossa, Puerto Ricossa järjestettävä festivaali, joka kunnioittaa alueen vahvaa kahvinviljelyperinnettä. Yauco sijaitsee vuoristoisella alueella, joka on ihanteellinen korkealaatuisten kahvipapujen viljelyyn, ja se on ollut jo pitkään tunnettu kahvin tuotannostaan.

Festivaali tapahtuu yleensä helmikuun lopussa tai maaliskuun alussa. Paikalliset kahvinviljelijät, paahtimot ja käsityöläiset järjestävät muun muassa kahvinmaistajaisia, maatilakierroksia, työpajoja, musiikkiesityksiä, ruokailuja ja käsityömarkkinoita. Festivaali järjestettiin ensimmäisen kerran vuonna 1975, mikä tekee siitä Puerto Ricon vanhimman kahvifestivaalin. Vuonna 2025 se täytti 50 vuotta.

## Lähteet
Pandž (taajama)

**Pandž** () on taajama ja samannimisen piirin hallinnollinen keskus Xatlonin maakunnassa Tadžikistanissa. Se sijaitsee Pandžjoen varrella 105 kilometriä maakunnan pääkaupungista Boxtarista kaakkoon. Vuoden 2020 väestönlaskennan mukaan taajamassa oli 13&nbsp;492 asukasta.

Paikkakunnan nimenä oli vuoteen 1931 saakka Saroi Kamar, vuosina 1931–1936 puoluejohtaja Kārlis Baumanisin mukaan Baumanobod ja vuosina 1936–1963 Sergei Kirovin mukaan Kirovobod. Siitä tuli kaupunki vuonna 1953. Pandž muutettiin taajamaksi paikallishallinnon uudelleenjärjestelyn yhteydessä vuonna 2005.

Pandžista on maantieyhteydet Boxtariin ja Kūlobiin. Taajamassa toimii puuvillateollisuutta.

## Lähteet
Funktionaalinen kielenopetus

**Funktionaalinen kielenopetus** on kielen opettamista toiminnallisena ja sosiaalisena taitona. Funktionaalisen kielenopetuksen taustalla on käyttöpohjainen käsitys kielen oppimisesta. Se perustuu kielen oppimiseen kielellisen toiminnan ja sosiaalisen vuorovaikutuksen kautta. Funktionaalisessa kielenopetuksessa kielen muotoja, kuten sen sanastoa ja kielioppia, opetetaan osana aitoja kielenkäyttötilanteita eikä niistä irrallaan.

Funktionaalisen kielenopetuksen vastakohtana on pidetty formalistiseen kielikäsitykseen perustuvaa kielenopetusta, joka tarkastelee sanastoa ja rakenteita sellaisinaan. Käytännössä nämä kaksi lähestymistapaa täydentävät toisiaan: kielen rakenteita opetetaan kyllä myös funktionaalisessa kielenopetuksessa, mutta opetus perustuu niiden käyttöön mahdollisimman autenttisissa kielenkäyttötilanteissa.

Funktionaalisessa kielenopetuksessa pyritään ottamaan huomioon myös luokan ulkopuolinen kielenkäyttöympäristö ja sen tarjoamat resurssit. Opetuksen tavoitteena on, että ihminen pärjää sellaisissa työelämän tai arjen tilanteissa, joissa hän tarvitsee opiskelemaansa kieltä.

## Lähteet
Annamite (1917)

**Annamite** oli Ranskan laivaston vuonna 1917 vesillelaskettu Arabe-luokan hävittäjä.

## Valmistus
Alus tilattiin Japanista Yokosukan laivastoarsenaalilta, missä köli laskettiin 1917. Alus laskettiin vesille 1917 ja otettiin palvelukseen 1917.

## Palvelus
Alus poistettiin alusluettelosta 1933.

## Lähteet
*
*

### Viitteet
Juan Jacinto Muñoz-Rengel

**Juan Jacinto Muñoz-Rengel** (s. 16. tammikuuta 1974 Málaga) on espanjalainen kirjailija. Hänen kirjojaan on käännetty ja julkaistu yli 25 maassa.

Muñoz-Rengel tunnetaan kriitikoiden keskuudessa yhtenä fantastisen ja spekulatiivisen perinteen suurista uudistajista, ja kansainvälinen lehdistö on verrannut häntä muun muassa Jorge Luis Borgesiin, Italo Calvinoon ja Stanisław Lemiin.

## Ura
Muñoz-Rengel on suorittanut filosofian tohtorin tutkinnon. Hän on tehnyt yhteistyötä muun muassa Radio Nacional de España:n ja päivälehden *[[El País]]* kanssa. Tällä hetkellä hän johtaa Madridissa Escuela de Imaginadores -koulua.

Hän on julkaissut romaanit *La transmigración* (2025), *Königsbergin kyky rakastaa* (2021), *El gran imaginador* (2016; Festival Celsiusin Vuoden parhaan romaanin palkinto), *El sueño del otro* (2013) ja *Luulosairas palkkamurhaaja* (2012); esseen *Una historia de la mentira* (2020), jota arvosteli myös The New Yorker; sekä novellikokoelmat *El libro de los pequeños milagros* (2013), *De mecánica y alquimia* (2009) ja *88 Mill Lane* (2005).

Teoksia on käännetty englanniksi, ranskaksi, italiaksi, suomeksi, kreikaksi, romaniaksi, venäjäksi, arabiaksi ja turkiksi, ja ne on julkaistu yli 25 maassa.

## Teokset

### Suomennetut teokset
* *Königsbergin kyky rakastaa* (*La capacidad de amar del señor Königsberg*), Moebius, 2025.

* *Luulosairas palkkamurhaaja* (*El asesino hipocondríaco*), Moebius, 2020.

### Suomentamattomat teokset
* *La transmigración*, Alianza de Novelas, 2025.

* *Una historia de la mentira*, Alianza, 2020.

* *El gran imaginador*, Plaza & Janés, 2016.

* *El libro de los pequeños milagros*, Páginas de Espuma, 2013.

* *El sueño del otro*, Plaza & Janés, 2013.

* *De mecánica y alquimia*, Salto de Página, 2009.

* *88 Mill Lane*, Alhulia, 2005.

## Lähteet
Silent Witch

**Silent Witch** tai **Secrets of the Silent Witch** () on Matsuri Isoran kirjoittama light novel, joka on sovitettu myös manga- ja animesarjaksi. Light novelin julkaisu alkoi vuonna 2021 Kadokawan kautta. Mangan on piirtänyt Tobi Tana ja sitä on julkaistu nimellä *Silent Witch Chinmoku no Majo no Kakushigoto* () vuodesta 2021 alkaen. Animen ovat ohjanneet Takaomi Kanasaki ja Yasuo Iwamoto. Animea on esitetty vuodesta 2025 alkaen.

## Juoni
Päähenkilö Monica Everett tunnetaan Hiljaisena noitana, joka maailmassa ainoana pystyy käyttämään taikoja ilman lausumista ja on nuorena huippulahjakkuus. Hän on kuitenkin erittäin ujo ja opetteli lausumattoman tavan välttääkseen puhumista julkisesti. Tästä huolimatta hänet sijoitetaan suojelemaan prinssiä salassa.

## Lähteet
Divinity (pelisarja)

**Divinity** on Larian Studiosin kehittämä tietokoneroolipelien sarja. Sarjan ensimmäinen peli syntyi kun suunnitellun *The Lady, the Mage and the Knight* -pelin kehitys kaatui rahan puutteeseen.

Sarjan nimeä kantava peli *[[Divinity (videopeli)|Divinity]]* on kehityksessä, mutta suunniteltua julkaisuaikaa ei ole vielä tiedossa.

## Pelit
* *[[Divine Divinity]]* (2002)
* *[[Beyond Divinity]]* (2004)
* *[[Divinity II: Ego Draconis]]* (2009)
* *[[Divinity II: Flames of Vengeance]]* (2010)
* **' (2014)
* **' (2016)

### Spin-off -pelit
* ** (2013)

## Muuta
Sarjaan perustuen on kehitetty myös lautapeli.

## Lähteet

## Aiheesta muualla
* Pelisarja MobyGamesissä
Divinity

**Divinity** voi tarkoittaa seuraavia:
* *[[Divinity (Altarian albumi)|Divinity]]*, Altarian albumi
* Divinity / Northern Lights, Amorphiksen single
* *[[Divinity (pelisarja)|Divinity]]*, Larian Studiosin roolipelisarja
Waghäusel

**Waghäusel** on kaupunki Baden-Württembergin osavaltion luoteisosassa Saksassa. Se koostuu kolmesta osa-alueesta: Kirrlach, Waghäusel ja Wiesental.

## Maantiede
Waghäuselin etäisyys Stuttgartista on 71 kilometriä luoteeseen, autoteitse matka on 110 kilometriä. Etäisyys Heidelbergistä on 22 kilometriä lounaaseen ja Karlsruhesta 28 kilometriä pohjoiseen. Waghäusel koostuu osa-alueista Kirrlach, Waghäusel ja Wiesental, joista Waghäusel on asukasluvultaan selvästi pienin.

## Historia
Nyky-Waghäuselin alue tuli saalilaisen suvun edustajien Henrik III:n ja hänen seuraajansa Henrik IV:n hallintaan vuosien 1056–1063 välillä. ”Kirloch” mainitaan ensi kerran asiakirjassa 1234 ja Wiesental 1297 muodossa ”Wiesenten”. Kolmikymmenvuotinen sota (1618–1648) oli ankara myös Kirrlachille ja Wiesentalille, niiden yhteenlaskettu perheiden lukumäärä oli sodan jälkeen vain jonkin verran yli 20.

Waghäuselin taistelu käytiin 21. kesäkuuta 1849. Badenin joukot löivät preussilaiset, mutta lopulta jälkimmäiset veivät voiton. Toisessa maailmansodassa etenkin toinen Wiesentalin ilmapommitus oli tuhoisa: 37 ihmistä kuoli ja kirkko paloi. Vuoden 1950 asukasluvun laskennassa Kirrlachissa oli noin 6&nbsp;100 asukasta, Wiesentalissa noin 6&nbsp;000 ja Waghäuselissa 329. Kolme kuntaa yhdistyivät 1. tammikuuta 1975 ja syntyi Waghäuselin kunta. Kaupunkioikeudet se sai 1. toukokuuta 1984.

Waghäuselin historiallista arkkitehtuuria edustaa pyhiinvaelluskirkko Marienwallfahrtskirche (Waghäusel), jonka aikajana ulottuu 1400-luvulle.

## Talous ja liikenne
Waghäuselin yrityksiä ovat muun muassa Gesellschaft für Oeltechnik, joka valmistaa laitteita prosessisuunnittelulaitoksille ja GMM Pfaudler, joka toimii lääke-, kemian-, elintarvike- ja energiateollisuudessa. Waghäuselin rautatieasema, Bahnhof Waghäusel, toimii rautatieosuudella Mannheim–Rastatt, kuten myös hieman etelämpänä sijaitseva Wiesentalin rautatieasema. Maantieliikenteen keskeinen väylä on Bundesautobahn 5, joka kulkee kaupungin itäpuolitse.

## Lähteet

## Aiheesta muualla
*Waghäusel, Baden-Württemberg, Saksa — Sunrise, Sunset, and Daylength
Honka-Jälä

**Honka-Jälä** on järvi Siilinjärvellä. Se sijaitsee kuntansa eteläosassa ja sen pinta-ala on 60,2 hehtaaria. Etäisyys Kuopiosta on 14 kilometriä pohjoiseen.

## Maantiede
Honka-Jälän ulottuvuus lännestä itään on noin kaksi kilometriä. Järven lahtia ovat etelän Hietalahti ja luoteen Hurttilanlahti. Noin seitsemäsosa Honka-Jälästä on vähintään kuusi metriä syvä. Alueet eivät sijaitse yhtenäisesti.

Honka-Jälän saariluku on yksi. Saari sijaitsee järven pohjoisosassa ja sen pinta-ala on noin 350 neliömetriä. Honka-Jälän eteläpuolella kohoaa Jälänmäki noin 190 metriä merenpinnan yläpuolelle eli noin 90 metriä järvenpinnan yläpuolelle. Honka-Jälän pohjoisrannalla on asutusta. Valtatie 5 kulkee järven länsipuolitse.

Honka-Jälän tulouomia on nimetön uoma, joka laskee pohjoisesta Jouhteinen-järveltä (131,1 metriä mpy). Honka-Jälä laskee itään noin kahden kilometrin päässä sijaitsevaan Iso-Jälään (82,2 metriä mpy)

Honka-Jälän vesitilavuus on 2&nbsp;170&nbsp;000 kuutiometriä. Järven ekologinen tila on hyvä.

Honka-Jälä (04.613.1.001) kuuluu Säyneenjoen valuma-alueeseen (04.631), joka on kolmannen jakovaiheen vesistö Vuoksen vesistössä (04). Toinen jakovaihe on Juurusveden alue (04.61) ja ensimmäinen jakovaihe on Nilsiän reitin valuma-alue (04.6). Honka-Jälä on laajempi valuma-alueensa kahdesta järvestä. Toinen on noin 1,3 hehtaarin laajuinen Jouhteinen.

## Lähteet
Frederic G. Kenyon

**Frederic George Kenyon** (1863–1952) oli englantilainen filologi. Hän palveli vuodesta 1889 British Museumin käsikirjoitusosastolla, myöhemmin 1925–1930 museon johtajana. Hän tutki papyruksia, joista hän julkaisi teoksen *Catalogue of Greek Papyri in the British Museum* (1893–1907), ja löysi aiemmin tuntemattomia klassisia teoksia, joita hän tulkitsi. Hän julkaisi vuonna 1901 Aristoteleen *[[Ateenan valtiomuoto (Aristoteles)|Ateenan valtiomuodon]]* ensimmäisen painetun laitoksen ja varusti sen myöhemmin selityksin ja käännöksellä. Hän julkaisi myös muun muassa Herondaan miimejä ja Bakkhylideen runoja. Hän julkaisi Raamatun tekstin tutkimuksen alalta teoksen *Handbook of the textual criticism of the New Testament* (1907).

## Lähteet
* H. I. Bell, Kenyon, Frederic George, 1863–1952, The British Academy 6.1.2023. Viitattu 16.12.2025 (pdf) }

### Viitteet

## Aiheesta muualla
Christian Darrisaw

**Christian Darrisaw** (s. 2. kesäkuuta 1999 Petersburg, Virginia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Darrisaw edustaa NFL-joukkue Minnesota Vikingsia. Ennen NFL-uraansa hän edusti Virginia Tech -yliopiston joukkuetta. Vikings varasi hänet ensimmäisellä kierroksella 23. varausvuorolla .

Toukokuussa 2021 Darrisaw teki Vikingsin kanssa nelivuotisen sopimuksen. Heinäkuussa 2024 hän teki Vikingsin kanssa nelivuotisen ja yhteensä 113 miljoonan dollarin arvoisen jatkosopimuksen. Sopimuksen arvosta 77 miljoonan dollarin arvoinen osuus on taattua rahaa ja sopimus sisältää 43,7 miljoonan dollarin arvoisen allekirjoituspalkkion.

Darrisaw on pelannut 58 NFL:n runkosarjan ottelua. Näissä otteluissa hänellä on kolme rähmäyksen palautusta. Darrisaw on pelannut yhden NFL:n pudotuspelien ottelun. Uran tilastot päivitetty kauden 2025 viidennentoista peliviikon jälkeen 16. joulukuuta 2025.

## Lähteet
Franz Boehm

**Franz Boehm** (3. lokakuuta 1880 Boleszyn – 13. helmikuuta 1945 Dachaun keskitysleiri) oli Kölnin arkkihiippakunnasta kotoisin oleva roomalaiskatolinen pappi, Adolf Hitlerin natsihallintoa vastaan ​​taisteleva vastarintataistelija ja katolisen kirkon marttyyri.

## Elämäkerta
### Nuoruus ja opiskelu
Boehm syntyi Länsi-Preussissa (nykyään Warmia-Masurian voivodikunta) ja oli saksalais-puolalaisesta opettajaperheestä. Vuonna 1893 perheen oli lähdettävä Boleszynin kylästä ja muutettava Rheinlandiin. Valmistuttuaan lukiosta Mönchengladbachissa hän opiskeli filosofiaa ja katolista teologiaa Bonnin yliopistossa. Hänet vihittiin papiksi Kölnin tuomiokirkkossa vuonna 1906. Hän vietti kolme kappalaistaan Ruhrin alueella, missä hänen puolan kielen taitonsa mahdollisti puolalaisten työntekijöiden pastoraalisen hoidon. Hän aloitti ensimmäisen pastorinaan Düsseldorf-Gerresheimissa vuonna 1917.

### Vastustus kansallissosialismia vastaan
Kun pastori Boehm muutti Troisdorf-Sieglariin vuonna 1923, hänen marttyyrikuolemansa alkoi. Gestapon arkistoista paljastui seuraavaa: vuoden 1934 rikossyyte, joka hylättiin; Vuonna 1935 Boehmia kiellettiin antamasta uskonnollista opetusta; Samaan aikaan hänet alun perin karkotettiin Kölnin hallintopiiristä, mutta tämä kumottiin armahduksella vuonna 1936 (Kesäolympialaiset 1936); Toinen ja viimeinen karkotus hallintoalueelta tapahtui vuonna 1937; Hänen todistuksensa oli määrä täydentää hänen pastoraattissaan Monheim am Rheinissä (Düsseldorfin hallintopiiri) vuosina 1938-1944: vuonna 1938 hänelle määrättiin sakko; Vuonna 1941 häntä varoitettiin puolankielisen kirkon jumalanpalveluksen pitämisestä; Vuonna 1942 hänet sakotettiin 3 000 Reichsmark suuruisella sakolla Kristuskuningassaarnastaan; Pääsiäissunnuntaina 1944 hän saarnasi natsipropagandaelokuvia vastaan, mikä johti hänen pidätykseensä.

### Pidätys ja kuolema
Vuosien 1938 ja 1944 välillä Franz Boehm työskenteli pappina Pyhän Gereonin seurakunnassa. Heti virkaan astuttuaan fanaattinen natsipormestari tarkkaili häntä, koska Boehm oli aktiivinen myös puolalaisten pakkotyöläisten pastoraalisessa hoidossa Monheimissa ja saarnasi kansallissosialismia vastaan. Natsi-ideologian avoimen kritisoinnin ja aktiivisen vastarintansa vuoksi pastori Boehm pidätettiin 6. kesäkuuta 1944 ja karkotettiin Dachaun keskitysleirille elokuussa 1944. Hän kuoli siellä 13. helmikuuta 1945 vankina numero 91577.

## Franz Boehmin muistomerkki
Katolinen pappi on erityisen kunnioitettu Monheimin kaupungissa. Hänen kunniakseen pystytettiin luonnollisen kokoinen pronssinen rintakuva vuonna 2020 Franz Boehmin 140-vuotissyntymäpäivän kunoksi. Luonnonkokoisen rintakuvan takana on kaksi 4,2 metriä x 2,25 metriä kokoista kiekkoa, jotka Thomas Kesseler on suunnitellut silkkipainomenetelmällä.

## Lähteet

## Kirjallisuutta
* 
* 

## Aiheesta muualla

* Landtag NRW: Ausstellung Märtyrer. 
* Holocaust Survivors and Victims Database: Franz BÖHM.
Kenyon

**Kenyon** tarkoittaa muun muassa seuraavia: 

* Daisy Kenyon, Otto Premingerin ohjaama yhdysvaltalainen draamaelokuva
* Kenyon Cox (1856–1919), yhdysvaltalainen taidemaalari

## Sukunimi
* Carol Kenyon (s. n. 1959), brittiläinen laulaja
* E. W. Kenyon (1867–1948), uskonnollinen julistaja ja kirjailija
* Frederic G. Kenyon (1863–1952), brittiläinen kielitieteilijä, British Museumin johtaja
* Kathleen Kenyon (1906–1978), brittiläinen arkeologi
* Sherrilyn Kenyon (s. 1965), yhdysvaltalainen kirjailija
Seututie 410

**Seututie 410** on Päijät-Hämeen maakunnassa kulkeva seututie. Tie kulkee Hartolan kunnan Ositusta, valtatieltä 4, Sysmän kunnan keskustaajamaan eli Sysmän kirkonkylään.

Tien pituus on 20 kilometriä ja on koko matkalta päällystetty asfaltilla. Päällysteen kunto on pääasiassa tyydyttävä. Tieosuudella Sysmän Kirkonkylästä seututien 314 risteykseen päällysteen kunto on hyvä tai erittäin hyvä. Tien nopeusrajoitus vaihtelee 40:n ja 100:n km/h välillä.

## Reitti ja tieyhteydet

* Osittu (valtatie 4)
* Kalho (yhdystie 15035)
* Nuoramoinen (yhdystie 3132)
* Mikkolanmäki (yhdystie 15037)
* Otamo (seututie 314)
* Sysmä (seututie 413 ja seututie 612 sekä yhdystie 15040)

## Lähteet
Garett Bolles

**Garett Bolles** (s. 27. toukokuuta 1992 Lehi, Utah, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Bolles edustaa NFL-joukkue Denver Broncosia. Ennen NFL-uraansa hän edusti Snow College -yliopiston ja Utahin yliopiston joukkueita. Broncos varasi hänet ensimmäisellä kierroksella 20. varausvuorolla .

Toukokuussa 2017 Bolles teki Broncosin kanssa nelivuotisen ja yhteensä 11 miljoonan dollarin arvoisen tulokassopimuksen. Sopimus sisälsi kuuden miljoonan dollarin arvoisen allekirjoituspalkkion. Marraskuussa 2020 Bolles teki Broncosin kanssa nelivuotisen jatkosopimuksen. Joulukuussa 2024 hän teki Broncosin kanssa nelivuotisen ja yhteensä 82 miljoonan dollarin arvoisen jatkosopimuksen. Sopimuksen arvosta 40 miljoonan dollarin arvoinen osuus on taattua rahaa.

Bolles on pelannut 130 NFL:n runkosarjan ja yhden NFL:n pudotuspelien ottelun. Hänet on valittu yhden kerran toiseen All-Pro-tähdistöjoukkueeseen. Uran tilastot päivitetty kauden 2025 viidennentoista peliviikon jälkeen 16. joulukuuta 2025.

## Lähteet
Järviseudun jäähalli

**Järviseudun jäähalli** (sponsorinimeltään **OmaSP Areena**) on Alajärvellä sijaitseva jäähalli.

## Historia

Vuonna 2012 Alajärvellä aloitettiin hanke jäähallin hankkimisesta kaupunkiin. Järviseudulla pelasi noin 120 juniorjääkiekkoilijaa ja lähimmät jäähallit Alajärveltä olivat Lapualla ja Kuortaneella. Myös Alajärven kaupungin ulkojää jouduttiin lakkauttamaan uimahallin tullessa sen paikalle.

Jäähalli valmistui vuonna 2013 Järviseudun jäähalli nimellä. Jäähallissa pelattiin ensimmäistä kertaa korkeimman sarjatason joukkueen toimesta 18. syyskuuta 2016, kun Vaasan Sportin ja Lahden Pelicanssin A-poikajoukkueet pelasivat sarjaottelun hallissa. Samana päivänä hallissa pelattiin Järviseudun Pallokerhon 20-vuotisjuhlaottelu. Ottelun alussa Järviseudun jäähallin edustajat vastaanottivat muistolaatan, jossa oli numero 222 viitaten siihen, kuinka jäähalli on 222. Suomessa. 

Vuonna 2019 Järviseudun jäähalli sai sponsorinimekseen JKH-Areena Järviseudun Kiinteistöhuolto Ky:n mukaan. Vuonna 2023 sponsorinimi vaihtui OmaSP Areenaksi, osana Oma Säästöpankin kanssa tehtyä nelivuotista yhteistyösopimusta.

## Lähteet